ΓΡΑΠΤΗ ΕΡΩΤΗΣΗ E-1072/01

υποβολή: Stavros Xarchakos (PPE-DE) προς την Επιτροπή

(5 Απριλίου 2001)

Θέμα: Παρατυπίες κατά την απογραφή του ελληνικού πληθυσμού το Μάρτιο του 2001

Την Κυριακή 18.3.2001 διενεργήθηκε στην Ελλάδα γενική απογραφή πληθυσμού. Η απογραφή αυτή γίνεται κάθε 10 χρόνια και διαφημίσθηκε από την κυβέρνηση ως η πρώτη απογραφή της νέας χιλιετίας.

Παρόλες, όμως, τις τεχνολογικές δυνατότητες που δίνει η νέα χιλιετία, η Εθνική Στατιστική Υπηρεσία της Ελλάδας έδωσε οδηγίες στους απογραφείς της να χρησιμοποιούν μολύβι για την συμπλήρωση των σχετικών εντύπων, ενώ ελλιπείς ήταν και οι πληροφορίες αναφορικά με τους μετανάστες που διαβιούν στην Ελλάδα. Συγκεκριμένα, οιπήκοοι κρατών εκτός Ε.Ε. δεν ερωτώντο ούτε για το αν έχουν νόμιμη άδεια παραμονής στην Ελλάδα ή για το πόσα χρόνια μένουν ή πρόκειται να μείνουν στη χώρα, κάτι που δημιουργεί εύλογα ερωτηματικά για την αξιοπιστία και την ακρίβεια των συλλεγομένων στοιχείων. Αξίζει να σημειωθεί ότι είναι νωπές ακόμη οι καταγγελίες του κύριου κόμματος της αντιπολίτευσης (το οποίο αντιπροσωπεύει το 43 % του ελληνικού λαού) περί παράνομων ελληνοποιήσεων οι οποίες οδήγησαν σε προφανή αλλοίωση του εκλογικού αποτελέσματος τον Απρίλιο του 2000.

Θα μπορούσε να με πληροφορήσει η Ευρωπαϊκή Επιτροπή αν η χρήση μολυβιού (η οποία αυτονόητα διευκολύνει την αλλαγή των συλλεγόμενων στοιχείων) χρησιμοποιείται κατά τις απογραφές στιςπόλοιπες χώρες της Ε.Ε;

Θα πρέπει να μην περιλαμβάνονται στα συλλεγόμενα στοιχεία πληροφορίες για τουςπηκόους τρίτων χωρών που διαμένουν νόμιμα ή παράνομα σε μία χώρα της Ένωσης;

Τα στοιχεία περί των νομίμως ή παρανόμως κατοικούντων στην Ελλάδα διαβιβάζονται στο Eurostat;

Σε ποιά στοιχεία βασίζεται η Στατιστική Υπηρεσία της Ε.Ε. κατά την ανακοίνωση των στατιστικών του Ευρωβαρόμετρου και τωνπολοίπων στατιστικών δεικτών που ανακοινώνει;

Απάντηση του κυρίου Solbes Mira εξ ονόματος της Επιτροπής

(21 Μαΐου 2001)

Η διοργάνωση απογραφών του πληθυσμού στα κράτη μέλη διέπεται από τις Συστάσεις ΟΗΕ-ΟΕΕ/Eurostat για τις απογραφές του πληθυσμού και των κατοικιών της δεκαετίας του 2000.

Οι εν λόγω συστάσεις δεν προσδιορίζουν το μέσο που πρέπει να χρησιμοποιηθεί για τη συμπλήρωση του ερωτηματολογίου. Θεωρείται ωστόσο ορθή πρακτική να μη χρησιμοποιείται μολύβι.

Όσον αφορά τον αλλοδαπό πληθυσμό, θα πρέπει ναπενθυμίσουμε ότι ο βασικός στόχος μιας απογραφής πληθυσμού είναι η καταμέτρηση του πληθυσμού που συνήθως διαμένει σε ένα κράτος μέλος.

Ως πληθυσμός που συνήθως διαμένει ορίζονται:

- τα άτομα που ζουν στο κράτος μέλος κατά τη στιγμή της απογραφής και τα οποία έχουν παραμείνει ή πρόκειται να παραμείνουν στο κράτος μέλος τουλάχιστον 12 μήνες·

- τα άτομα που ζουν στο κράτος μέλος αλλά απουσιάζουν προσωρινά για διάστημα μικρότερο των 12 μηνών,

- ανεξαρτήτως του νόμιμου τόπου διαμονής τους ή του αν διαθέτουν ή δεν διαθέτουν άδεια παραμονής στο κράτος μέλος.

Κάθε άτομο το οποίο ανήκει στον πληθυσμό που συνήθως διαμένει στη χώρα, ερωτάται σχετικά με την ιθαγένειά του ή με τη χώρα γέννησής του. Επομένως, η απογραφή περιέχει πληροφορίες για τον αλλοδαπό πληθυσμό.

Οι στατιστικές πληροφορίες που προέρχονται από τις απογραφές διαβιβάζονται στη Eurostat με τη μορφή ενός κοινοτικού προγράμματος πινάκων. Οι πίνακες αυτοί περιέχουν πληροφορίες για τον αλλοδαπό πληθυσμό. Αντίγραφο του εγγράφου που παρουσιάζει το εν λόγω πρόγραμμα πινάκων διαβιβάζεται απευθείας στον αξιότιμο βουλευτή καθώς και στη Γενική Γραμματεία του Κοινοβουλίου.

Κατά γενικό κανόνα η Eurostat δεν συλλέγει τις στατιστικές πληροφορίες που διαθέτει απευθείας από τους προμηθευτές δεδομένων (νοικοκυριά, επιχειρήσεις, ). Οι πληροφορίες συλλέγονται και διαβιβάζονται στη Eurostat από τις Εθνικές Στατιστικές Υπηρεσίες, οι οποίες τηρούν τους κοινοτικούς ορισμούς και τις κοινοτικές μεθόδους προκειμένου να εξασφαλίζεται η συγκρισιμότητα των στοιχείων.

Σχετικά με το Ευρωβαρόμετρο, στο οποίο αναφέρεται ο αξιότιμος βουλευτής στην ερώτησή του, η Επιτροπή επιθυμεί να επιστήσει την προσοχή του στο γεγονός ότι το Ευρωβαρόμετρο δεν αποτελεί στατιστικό μέσο αλλά έρευνα. Οι δημοσκοπήσεις που διαμορφώνουν το Ευρωβαρόμετρο διενεργούνται κατά παραγγελία της Επιτροπής από έγκριτα ινστιτούτα δημοσκοπήσεων στα κράτη μέλη.